**Brezplačni topli obrok za dijake v času izobraževanja na daljavo**

Nov 9, 2020

V skladu z okrožnico Ministrstva za izobraževanje, znanost in šport z dne 5. 11. 2020 bo **za dijake v času izobraževanja na daljavo zagotovljen brezplačen topel obrok**.

Do brezplačnega toplega obroka so upravičeni dijaki, pri katerih **povprečni mesečni dohodek na osebo**, ugotovljen v odločbi pristojnega CSD-ja o uveljavljanju pravic iz javnih sredstev, **ne presega 382,82 €**, tj. 3. dohodkovni razred otroškega dodatka oziroma 2. razred državne štipendije.

Ob tem opozarjamo, da 100 % subvencija za šolsko malico na srednjih šolah zajema upravičence do 4. dohodkovnega razreda otroškega dodatka oziroma 3. dohodkovnega razreda državne štipendije, brezplačni topli obrok za dijake v času izobraževanja na daljavo pa pripada upravičencem do 3. dohodkovnega razreda otroškega dodatka oziroma 2. dohodkovnega razreda državne štipendije.

Brezplačni topli obrok pripada tudi dijakom, ki so nameščeni v rejniško družino.

Pripravo in distribucijo toplih obrokov bo organizirala posamezna lokalna skupnost (izbor šole za pripravo prehrane, distribucija in prevoz prehrane itd.).

Informacije o pripravi in distribuciji toplih obrokov za dijake s stalnim bivališčem v posameznih občinah bodo objavljene na uradnih spletnih straneh posameznih občin. Starši/skrbniki oziroma dijaki topli obrok prevzamejo na šoli, ki bo prehrano pripravljala. Izjemoma občina za dijake, ki obroka ne morejo prevzeti, organizira dostavo toplega obroka na dom.

**Prijavo na topel obrok oddajte upravičenci svetovalnim delavkam posamezne šole po elektronski pošti v najkrajšem možnem času. Svetovalne delavke bodo posredovale seznam upravičencev na posamezno občino.**

**OBRAZEC ZA PRIJAVO NA BREZPLAČEN TOPEL OBROK**

Brezplačni topli obrok za dijake v času izobraževanja na daljavo pripada upravičencem do 3. dohodkovnega razreda otroškega dodatka oziroma 2. dohodkovnega razreda državne štipendije.

\* Zahtevano

Priimek in Ime starša/skrbnika: \*



Telefonska številka starša/skrbnika: \*



Priimek in ime dijaka (upravičenca): \*



Občina stalnega bivališča dijaka: \*



Naslov stalnega bivališča dijaka (brez navedbe občine): \*



Šola oziroma enota ŠC Slovenj Gradec, ki jo dijak obiskuje: \*

Izobraževalni program, ki ga dijak obiskuje: \*

Letnik, ki ga dijak obiskuje: \*

Osebni prevzem obroka ali dostava na dom: \*

osebni prevzem na šoli, ki pripravlja tople obroke

dostava na zgoraj navedeni naslov

Starš/skrbnik potrjujem, da je moj otrok (dijak) v času izobraževanja na daljavo upravičen do brezplačnega toplega obroka. \*

Brezplačni topli obrok za dijake v času izobraževanja na daljavo pripada upravičencem do 3. dohodkovnega razreda otroškega dodatka oziroma 2. dohodkovnega razreda državne štipendije (dohodkovni razred je razviden iz odločbe pristojnega CSD-ja o uveljavljanju pravic iz javnih sredstev).

POTRJUJEM

Starš/skrbnik soglašam, da občine in šole prijavne podatke uporabijo za namen organizacije priprave in prevzema toplega obroka. \*

SOGLAŠAM